**Molėtų rajono savivaldybės taryba**

**SPRENDIMAS**

**Dėl TEISĖS ATLIKTI CENTRINĖS PERKANČIOSIOS ORGANIZACIJOS FUNKCIJAS SUTEIKIMO**

2022 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų pirkimų įstatymo Nr. I-1491 2, 8, 17, 19, 22, 25, 27, 31, 35, 46, 51, 52, 55, 57, 58, 82, 86, 91, 92, 93, 94, 95, 96 straipsnių pakeitimo ir Įstatymo papildymo 82-1 straipsniu įstatymo17 straipsniu, 25 straipsnio 2 dalimi, Lietuvos Respublikos biudžetinių įstaigų įstatymo 91 straipsnio 1, 3 dalimis, Lietuvos Respublikos viešųjų įstaigų įstatymo 111 straipsnio 1 dalimi, 2 dalies 2 punktu,

 Molėtų rajono savivaldybės taryba n u s p r e n d ž i a:

 1. Suteikti teisę Molėtų rajono savivaldybės administracijai atlikti centrinės perkančiosios organizacijos (toliau – Molėtų rajono CPO) funkcijas.

2. Pavesti:

2.1. Molėtų rajono CPO nuo 2023 m. sausio 1 d. atlikti Molėtų rajono savivaldybės biudžetinių ir viešųjų įstaigų (toliau – Įstaigos), kurių savininkė yra Molėtų rajono savivaldybė, viešuosius pirkimus, kurių sutarties vertė viršija 15 000 (penkiolika tūkstančių) eurų be pridėtinės vertės mokesčio.

2.2. Molėtų rajono savivaldybės administracijai ir Įstaigoms iki 2022 m. gruodžio 30 d. atlikti visus veiksmus, kad Molėtų rajono CPO nuo 2023 m. sausio 1 d. galėtų atlikti Įstaigų viešuosius pirkimus.

3. Įpareigoti Įstaigų vadovus pirkimus, kurių sutarties vertė viršija 15 000 (penkiolika tūkstančių) eurų be pridėtinės vertės mokesčio, atlikti Lietuvos Respublikos viešųjų pirkimų įstatymo 82 straipsnio 1 dalyje nurodytu būdu.

4. Nustatyti, kad šis sprendimas, išskyrus 2 punkto 2.2 papunktyje nurodytą pavedimą, įsigalioja 2023 m. sausio 1 d.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras